חסין פארס (משמר הגבול)

חֻסֵין פארס (בערבית: حسين فارس; נולד ב-1952) הוא ניצב בדימוס במשטרת ישראל. פארס הוא הניצב הדרוזי הראשון במשטרה, כיהן כראש האגף לתמיכה לוגיסטית (את"ל) וכמפקד משמר הגבול (מג"ב).

ביוגרפיה 
פארס התגייס למשמר הגבול בשנת 1973 ושירת במגוון רחב של תפקידי פיקוד. בדצמבר 2000 מונה לראש האגף לתכנון לוגיסטי במשטרת ישראל והיה בכך לקצין המשטרה הדרוזי הראשון בדרגת ניצב. ביוני 2004 התמנה למפקד משמר הגבול ומכניסתו לתפקיד עסק בהנחלת ערך זכויות האדם בקרב שוטרי מג"ב ובתקופת כהונתו ירדו תלונות הפלסטינים על אלימות מצד שוטרי מג"ב ב-50 אחוזים. בשנת 2007 חזר פארס לתפקידו הקודם, ראש את"ל, אשר בזכותו קודם לדרגת ניצב. במהלך שירותו במשטרה עוטר פארס בעיטור השירות.

באוגוסט 2010 מונה ליו"ר ועדה קרואה של מועצה מקומית ירכא. ב-2019 מונה ליו״ר הוועדה המקומית-מרחבית לתכנון ובניה ״מבוא העמקים״.

חיים אישיים 
פארס הוא בעל תואר ראשון במדעי היהדות מאוניברסיטת בר-אילן. הוא מתגורר בכפר הדרוזי חורפיש שבהר מירון, נשוי ואב לשישה.

קישורים חיצוניים 
 טל ימין-וולבוביץ', "אין שמח וגאה ממני היום", חדשות nrg
 חסין פארס באתר NFC
 טל ימין-וולבוביץ', מג"ב מציג: עם בג"ץ ועם "בצלם", חדשות nrg

דרוזים ישראלים
מפקדי משמר הגבול
ראשי ועדות קרואות
שוטרים שעוטרו בעיטור השירות
ראשי אגף תמיכה לוגיסטית
חורפיש: אישים
ניצבי משטרת ישראל
בוגרי אוניברסיטת בר-אילן
ישראלים שנולדו ב-1952
ירכא: אישים